《次韵和永叔夜闻风声有感》
宋代·梅尧臣

月落夜正黑，风起庭槐端。
窗间星动摇，枕上人寤叹。
所叹吹阴云，苦热弥不欢。
当其气莫出，曷若无衣寒。
虚堂卧竹簟，汗体如露漙。
驱蚊爇蒿艾，宁复袭芝兰。
煎灼一如此，衰枯谁可完。
消磨任寒暑，安有不死丹。
三伏已过二，炎赫应渐残。
试看蜣蜋虫，辛勤方转丸。
焉得从钓舟，逆上严子湍。
此事人所易，谢荣为独难。
谁顾万古名，黑石时镌刊。
风声不用撼，床头闲素纨。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。